ชงรัฐแก้กฎหมาย ยกระดับสหกรณ์
5 เครือข่ายชุมนุมสหกรณ์ผนึกกำลังผลักดันสหกรณ์เป็นวาระแห่งชาติ
9 เม.ย. 2555

5 เครือข่ายชุมนุมสหกรณ์ผนึกกำลังผลักดันสหกรณ์เป็นวาระแห่งชาติ
นายเฉลิมพล ดุลสัมพันธ์ ที่ปรึกษาชุมนุมสหกรณ์ออมทรัพย์แห่งประเทศไทย (ชสอ.) เปิดเผยว่า ได้ลงนามบันทึกข้อตกลงความร่วมมือและเชื่อมโยงธุรกรรมระหว่างชุมนุมสหกรณ์การเกษตรแห่งประเทศไทย ชุมนุมสหกรณ์บริการเดินรถแห่งประเทศไทย ชุมนุมสหกรณ์เครดิตยูเนี่ยนแห่งประเทศไทย ชุมนุมร้านสหกรณ์แห่งประเทศไทย และสันนิ บาตสหกรณ์แห่งประเทศไทย เพื่อที่จะร่วมผลักดันให้สหกรณ์เป็นวาระแห่งชาติ มีส่วนเข้าไปแก้ไขปัญหา เศรษฐกิจ สังคม และความยากจน ด้วยการแก้กฎหมายให้ทันสมัยรองรับการเปิดเสรีอาเซียน (เออีซี)
แนวทางการแก้ไขกฎหมายสหกรณ์ 2 เรื่องหลัก คือ มาตรา41 ที่ว่าด้วยสมาชิกสมทบต้องมีคุณสมบัติเป็นบุคคลธรรมดาและบรรลุนิติภาวะเท่านั้น มาตรา 50 เรื่องการจำกัดวาระการดำรงตำแหน่ง กรรมการสหกรณ์ ทำให้ขาดความต่อเนื่องในการบริหารจัดการ ปัจจุบันสหกรณ์มีทั้งสิ้น 10,530 แห่ง สมาชิกกว่า 11 ล้านคนเศษ มูลค่าธุรกิจ 1.48 ล้านล้านบาท